CELEX: 32010D0266
Language: da
Date: 2010-04-30 00:00:00
Title: 2010/266/: Kommissionens afgørelse af 30. april 2010 om ændring af beslutning 92/260/EØF, 93/195/EØF, 93/197/EØF og 2004/211/EF for så vidt angår import af registrerede heste fra visse dele af Kina og tilpasning af visse tredjelandes betegnelser (meddelt under nummer K(2010) 2635) (EØS-relevant tekst)

11.5.2010   
            
            
               DA
            
            
               Den Europæiske Unions Tidende
            
            
               L 117/85
            
         KOMMISSIONENS AFGØRELSE
   af 30. april 2010
   om ændring af beslutning 92/260/EØF, 93/195/EØF, 93/197/EØF og 2004/211/EF for så vidt angår import af registrerede heste fra visse dele af Kina og tilpasning af visse tredjelandes betegnelser
   (meddelt under nummer K(2010) 2635)
   (EØS-relevant tekst)
   (2010/266/EU)
   EUROPA–KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 90/426/EØF af 26. juni 1990 om dyresundhedsmæssige betingelser for enhovede dyrs bevægelser og indførsel af enhovede dyr fra tredjelande (1), særlig artikel 12, stk. 1 og 4, artikel 15, litra a), artikel 16, stk. 2, artikel 19, den indledende sætning, og artikel 19, nr. i) og ii), og
   ud fra følgende betragtninger:
   
               (1)
            
            
               Ved Kommissionens beslutning 92/260/EØF af 10. april 1992 om dyresundhedsmæssige betingelser og udstedelse af sundhedscertifikat for midlertidig indførsel af registrerede heste (2) opdeles tredjelande, hvorfra midlertidig indførsel af registrerede heste er tilladt, i sundhedskategorier med henblik på anvendelse af særlige dyresundhedsbetingelser og certifikatkrav.
            
         
               (2)
            
            
               Ved Kommissionens beslutning 93/195/EØF af 2. februar 1993 om dyresundhedsmæssige betingelser og udstedelse af sundhedscertifikat ved genindførsel af heste, der er registreret med henblik på væddeløb, konkurrencer og kulturelle arrangementer, efter midlertidig udførsel (3) opdeles tredjelande, hvorfra genindførsel af sådanne heste til EU er tilladt, i sundhedskategorier med henblik på anvendelse af særlige dyresundhedsbetingelser, og der fastsættes modeller til dyresundhedscertifikater, der skal anvendes for registrerede heste, der har deltaget i særlige hestearrangementer.
            
         
               (3)
            
            
               Ved Kommissionens beslutning 93/197/EØF af 5. februar 1993 om dyresundhedsmæssige betingelser og udstedelse af sundhedscertifikat ved indførsel af registrerede hovdyr og hovdyr til opdræt og som brugsdyr (4) opdeles tredjelande, hvorfra indførsel af sådanne hovdyr er tilladt, i sundhedskategorier med henblik på anvendelse af særlige dyresundhedsbetingelser og certifikatkrav.
            
         
               (4)
            
            
               I Kommissionens beslutning 2004/211/EF af 6. januar 2004 om listen over tredjelande og dele af tredjelande, hvorfra medlemsstaterne tillader import af levende dyr af hestefamilien samt sæd, æg og embryoner fra dyr af hestefamilien (5) er der fastsat en liste over tredjelande eller dele af tredjelande, hvorfra medlemsstaterne tillader blandt andet midlertidig indførsel af registrerede heste, genindførsel efter midlertidig udførsel af heste, der er registreret med henblik på væddeløb, konkurrencer og kulturelle arrangementer, samt import af registrerede dyr af hestefamilien samt avls- og brugsdyr af hestefamilien. Den pågældende liste, der findes i bilag I til nævnte beslutning, opdeler også disse tredjelande og dele af tredjeland i særlige sundhedskategorier.
            
         
               (5)
            
            
               Beslutning 92/260/EØF, 93/195/EØF og 93/197/EØF tager hensyn til områdeopdeling som omhandlet i Kommissionens beslutning 92/160/EØF (6). Denne beslutning blev ophævet ved beslutning 2004/211/EF. Bilag I til disse tre direktiver bør derfor ændres på grundlag af områdeopdeling som nu omhandlet i beslutning 2004/211/EF samt de sundhedskategorier, der er fastsat i beslutningen.
            
         
               (6)
            
            
               Kina skal være vært for De 16. Asiatiske Leges ridekonkurrencer, og Kinas kompetente myndigheder har derfor anmodet om anerkendelse af en hestesygdomsfri zone, som de har oprettet i det administrative distrikt Conghua by i kommunen Guangzhou i Guangdong-provinsen i Kina. Kommissionen gennemførte i januar 2010 et veterinærkontrolbesøg i Kina, herunder i den hestesygdomsfrie zone, som består af en central zone, der ligger i en overvågningszone, der er omgivet af en beskyttelseszone, og som er forbundet med en lufthavn og en havn via biosikkerhedskorridorer.
            
         
               (7)
            
            
               De kinesiske myndigheder har givet en række garantier navnlig med hensyn til anmeldelsespligt for de sygdomme, der er opført i bilag A til direktiv 90/426/EØF, i deres land, og har forpligtet sig til fuldt ud at overholde artikel 12, stk. 2, litra f), for så vidt angår øjeblikkelig anmeldelse af sygdomme til Kommissionen og medlemsstaterne.
            
         
               (8)
            
            
               For at sikre en bæredygtig beskyttelse af sundhedsstatus hos populationen af dyr af hestefamilien inden for den hestesygdomsfrie zone har de kinesiske myndigheder påtaget sig at drive en karantænefacilitet i beskyttelseszonen for at kontrollere indførslen af dyr af hestefamilien fra bedrifter i andre dele af Kina eller fra lande, der ikke er opført på listen i bilag I til beslutning 2004/211/EF. Under denne karantæne inden indførsel underkastes dyrene dyresundhedstest i overensstemmelse med EU's importbetingelser.
            
         
               (9)
            
            
               Før dyrene anbringes i karantæne inden deres indførsel, kontrolleres flytningen af disse dyr af hestefamilien for at sikre, at de normer, der er fastsat i artikel 4 i direktiv 90/426/EØF, kan certificeres for bedrifter uden for den hestesygdomsfrie zone, hvor de har været holdt de sidste 180 dage inden afsendelsen til Den Europæiske Union.
            
         
               (10)
            
            
               I betragtning af de tilfredsstillende resultater, som er indberettet fra dette kontrolbesøg, sammenholdt med de oplysninger og garantier, som Kina har givet, bør Kina optages på listen i bilag I til beslutning 2004/211/EF, men samtidig bør Kina opdeles i områder for så vidt angår visse hestesygdomme, og kun indførsel af registrerede heste fra den hestesygdomsfrie zone i Guangzhou i Guangdong-provinsen bør tillades.
            
         
               (11)
            
            
               I epidemiologisk henseende bør den hestesygdomsfrie zone i Guangzhou i Guangdong-provinsen i Kina opføres i sundhedskategori C på listen i bilag I til beslutning 2004/211/EF. Dette bilag bør derfor ændres i overensstemmelse hermed.
            
         
               (12)
            
            
               Det er derfor nødvendigt at ændre beslutning 92/260/EØF for at optage denne del af Kina på listen over lande i bilag I til beslutningen og at tilpasse titlen på og visse testkrav i sundhedscertifikat C i bilag II til beslutningen.
            
         
               (13)
            
            
               Med hensyn til genindførsel af registrerede heste er det i beslutning 93/195/EØF nødvendigt at ajourføre artikel 1, optage denne del af Kina på listen over lande i bilag I, tilpasse titlen på sundhedscertifikatet i bilag II og erstatte standardsundhedscertifikatet i bilag VII.
            
         
               (14)
            
            
               Det er også nødvendigt at ændre beslutning 93/197/EØF for at optage denne del af Kina på listen over lande i bilag I og tilpasse titlen på og visse testkrav i sundhedscertifikat C i bilag II til beslutningen.
            
         
               (15)
            
            
               Samtidig skal visse landes betegnelser i beslutning 92/260/EØF, 93/195/EØF og 93/197/EØF tilpasses til de tilsvarende betegnelser i listen over tredjelande, der er fastsat ved beslutning 2004/211/EF.
            
         
               (16)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE AFGØRELSE:
   Artikel 1
   Ændringer af beslutning 92/260/EØF
   I beslutning 92/260/EØF foretages følgende ændringer:
   
               1)
            
            
               Bilag I erstattes af teksten i bilag I til denne afgørelse.
            
         
               2)
            
            
               I titlen på hvert enkelt sundhedscertifikat A til F i bilag II affattes ordene efter »SUNDHEDSCERTIFIKAT« således:
               »for midlertidig indførsel til Den Europæiske Union af registrerede heste i en periode på under 90 dage i overensstemmelse med beslutning 2004/211/EF«.
            
         
               3)
            
            
               I sundhedscertifikat C i bilag II affattes litra l) i afsnit III således:
               
                           »l)
                        
                        
                           den er, hvis den kommer fra Kina (1) (3) eller Thailand (3), blevet underkastet en komplementbindingsprøve for snive og for dourine med negativt resultat ved en serumfortynding på 1:10 på en blodprøve, der er indsamlet inden for de sidste 10 dage før udførslen den … (4) (5)«.
                        
                     
         Artikel 2
   Ændringer af beslutning 93/195/EØF
   I beslutning 93/195/EØF foretages følgende ændringer:
   
               1)
            
            
               Artikel 1, syvende led, affattes således:
               
                           »—
                        
                        
                           når der er tale om heste, der har deltaget i De Asiatiske Lege eller i Endurance World Cup, uanset i hvilket/hvilken af de tredjelande, tredjelandsområder eller dele heraf konkurrencen finder sted, og fra hvilket/hvilken genindførsel til EU er tilladt som fastsat i artikel 3, andet led, i beslutning 2004/211/EF og angivet i kolonne 7 i bilag I til beslutningen, og som opfylder betingelserne i det sundhedscertifikat, hvortil modellen er vist i bilag VII«.
                        
                     
         
               2)
            
            
               I sundhedscertifikatet i bilag II affattes titlen således:
            
         
               3)
            
            
               Bilag I og VII affattes som angivet i bilag II til denne afgørelse.
            
         Artikel 3
   Ændringer af beslutning 93/197/EØF
   I beslutning 93/197/EØF foretages følgende ændringer:
   
               1)
            
            
               Bilag I erstattes af teksten i bilag III til denne afgørelse.
            
         
               2)
            
            
               I titlen på hvert enkelt sundhedscertifikat A til F i bilag II affattes ordene efter »SUNDHEDSCERTIFIKAT« således:
               »for indførsel til Den Europæiske Union af registrerede dyr af hestefamilien samt dyr af hestefamilien som avls- og brugsdyr i overensstemmelse med beslutning 2004/211/EF«.
            
         
               3)
            
            
               I sundhedscertifikat C i bilag II affattes litra m) i afsnit III således:
               
                           »m)
                        
                        
                           den er, hvis den kommer fra Kina (1) (3) eller Thailand (3), blevet underkastet en komplementbindingsprøve for snive og for dourine med negativt resultat ved en serumfortynding på 1:10 på en blodprøve, der er indsamlet inden for de sidste 21 dage før udførslen den … (4) (5)«.
                        
                     
         Artikel 4
   Ændringer af beslutning 2004/211/EF
   Bilag I til beslutning 2004/211/EF ændres som angivet i bilag IV til denne afgørelse.
   Artikel 5
   Adressater
   Denne afgørelse er rettet til medlemsstaterne.
   
      Udfærdiget i Bruxelles, den 30. april 2010.
      
         
            På Kommissionens vegne
         
         John DALLI
         
            Medlem af Kommissionen
         
      
   
   
      (1)  EFT L 224 af 18.8.1990, s. 42.
   
      (2)  EFT L 130 af 15.5.1992, s. 67.
   
      (3)  EFT L 86 af 6.4.1993, s. 1.
   
      (4)  EFT L 86 af 6.4.1993, s. 16.
   
      (5)  EUT L 73 af 11.3.2004, s. 1.
   
      (6)  EFT L 71 af 18.3.1992, s. 27.
   
      BILAG I
      
         
            »BILAG I
            
               Sundhedskategori A
                (1)
            
            Schweiz (CH), Grønland (GL), Island (IS)
            
               Sundhedskategori B
                (1)
            
            Australien (AU), Belarus (BY), Kroatien (HR), Montenegro (ME), Den Tidligere Jugoslaviske Republik Makedonien (2) (MK), New Zealand (NZ), Serbien (RS), Rusland (3) (RU), Ukraine (UA)
            
               Sundhedskategori C
                (1)
            
            Canada (CA), Kina (3) (CN), Hongkong (HK), Japan (JP), Republikken Korea (KR), Macao (MO), Malaysia (Malaccahalvøen) (MY), Singapore (SG), Thailand (TH), USA (US)
            
               Sundhedskategori D
                (1)
            
            Argentina (AR), Barbados (BB), Bermuda (BM), Bolivia (BO), Brasilien (3) (BR), Chile (CL), Cuba (CU), Jamaica (JM), Mexico (3) (MX), Peru (3) (PE), Paraguay (PY), Uruguay (UY)
            
               Sundhedskategori E
                (1)
            
            De Forenede Arabiske Emirater (AE), Bahrain (BH), Algeriet (DZ), Egypten (3) (EG), Israel (IL), Jordan (JO), Kuwait (KW), Libanon (LB), Libyen (LY), Marokko (MA), Oman (OM), Qatar (QA), Saudi-Arabien (3) (SA), Syrien (SY), Tunesien (TN), Tyrkiet (3) (TR)
            
               Sundhedskategori F
                (1)
            
            Sydafrika (3) (ZA)
         
      
      
         (1)  Sundhedskategori som anført i kolonne 5 i bilag I til beslutning 2004/211/EF. Tredjelande, tredjelandsområder eller dele heraf, der er opført i denne sundhedskategori, skal anvende sundhedscertifikatet med det tilsvarende bogstav i bilag II til denne beslutning.
      
         (2)  Foreløbig kode, der ikke foregriber landets definitive betegnelse, efter at de forhandlinger, der finder sted for øjeblikket i FN, er afsluttet.
      
         (3)  Del af tredjelandet eller tredjelandsområdet i overensstemmelse med artikel 13, stk. 2, litra a), i direktiv 90/426/EØF som anført i kolonne 3 og 4 i bilag I til beslutning 2004/211/EF.
   
   
      BILAG II
      I bilag I og VII til beslutning 93/195/EØF foretages følgende ændringer:
      
                  1)
               
               
                  Bilag I affattes således:
                  
                     »BILAG I
                     
                        Sundhedskategori A
                         (1)
                     
                     Schweiz (CH), Grønland (GL), Island (IS)
                     
                        Sundhedskategori B
                         (1)
                     
                     Australien (AU), Belarus (BY), Kroatien (HR), Montenegro (ME), Den Tidligere Jugoslaviske Republik Makedonien (2) (MK), New Zealand (NZ), Serbien (RS), Rusland (3) (RU), Ukraine (UA)
                     
                        Sundhedskategori C
                         (1)
                     
                     Canada (CA), Kina (3) (CN), Hongkong (HK), Japan (JP), Republikken Korea (KR), Macao (MO), Malaysia (Malaccahalvøen) (MY), Singapore (SG), Thailand (TH), USA (US)
                     
                        Sundhedskategori D
                         (1)
                     
                     Argentina (AR), Barbados (BB), Bermuda (BM), Bolivia (BO), Brasilien (3) (BR), Chile (CL), Costa Rica (3) (CR), Cuba (CU), Jamaica (JM), Mexico (3) (MX), Peru (3) (PE), Paraguay (PY), Uruguay (UY)
                     
                        Sundhedskategori E
                         (1)
                     
                     De Forenede Arabiske Emirater (AE), Bahrain (BH), Algeriet (DZ), Egypten (3) (EG), Israel (IL), Jordan (JO), Kuwait (KW), Libanon (LB), Libyen (LY), Marokko (MA), Oman (OM), Qatar (QA), Saudi-Arabien (3) (SA), Syrien (SY), Tunesien (TN), Tyrkiet (3) (TR)
                  
               
            
                  2)
               
               
                  Bilag VII affattes således:
                  
                     »BILAG VII
                     
                        
                     
                        
                     
                        
                  
               
            
         (1)  Sundhedskategori som anført i kolonne 5 i bilag I til beslutning 2004/211/EF.
      
         (2)  Foreløbig kode, der ikke foregriber landets definitive betegnelse, efter at de forhandlinger, der finder sted for øjeblikket i FN, er afsluttet.
      
         (3)  Del af tredjelandet eller tredjelandsområdet i overensstemmelse med artikel 13, stk. 2, litra a), i direktiv 90/426/EØF som anført i kolonne 3 og 4 i bilag I til beslutning 2004/211/EF.
   
   
      BILAG III
      
         
            »BILAG I
            
               Sundhedskategori A
                (1)
            
            Schweiz (CH), Falklandsøerne (FK), Grønland (GL), Island (IS)
            
               Sundhedskategori B
                (1)
            
            Australien (AU), Belarus (BY), Kroatien (HR), Kirgisistan (2)
                (3) (KG), Montenegro (ME), Den Tidligere Jugoslaviske Republik Makedonien (4) (MK), New Zealand (NZ), Serbien (RS), Rusland (2) (RU), Ukraine (UA)
            
               Sundhedskategori C
                (1)
            
            Canada (CA), Kina (2)
                (3) (CN), Hongkong (3) (HK), Japan (3) (JP), Republikken Korea (3) (KR), Macao (3) (MO), Malaysia (Malaccahalvøen) (3) (MY), Singapore (3) (SG), Thailand (3) (TH), USA (US)
            
               Sundhedskategori D
                (1)
            
            Argentina (AR), Barbados (3) (BB), Bermuda (3) (BM), Bolivia (3) (BO), Brasilien (2) (BR), Chile (CL), Cuba (3) (CU), Jamaica (3) (JM), Mexico (2) (MX), Peru (2)
                (3) (PE), Paraguay (PY), Uruguay (UY)
            
               Sundhedskategori E
                (1)
            
            De Forenede Arabiske Emirater (3) (AE), Bahrain (3) (BH), Algeriet (DZ), Egypten (2)
                (3) (EG), Israel (IL), Jordan (3) (JO), Kuwait (3) (KW), Libanon (3) (LB), Marokko (MA), Mauritius (3) (MU), Oman (3) (OM), Qatar (3) (QA), Saudi-Arabien (2)
                (3) (SA), Syrien (3) (SY), Tunesien (TN), Tyrkiet (2)
                (3) (TR)
            
               Sundhedskategori F
                (1)
            
            Sydafrika (2)
                (3) (ZA)
            
               Sundhedskategori G
                (1)
            
            Saint Pierre og Miquelon (PM)
         
      
      
         (1)  Sundhedskategori som anført i kolonne 5 i bilag I til beslutning 2004/211/EF.
      Tredjelande, tredjelandsområder eller dele heraf, der er opført i denne sundhedskategori, skal anvende sundhedscertifikatet med det tilsvarende bogstav i bilag II til denne beslutning.
      
         (2)  Del af tredjelandet eller tredjelandsområdet i overensstemmelse med artikel 13, stk. 2, litra a), i direktiv 90/426/EØF som anført i kolonne 3 og 4 i bilag I til beslutning 2004/211/EF.
      
         (3)  Kun registrerede heste.
      
         (4)  Foreløbig kode, der ikke foregriber landets definitive betegnelse, efter at de forhandlinger, der finder sted for øjeblikket i FN, er afsluttet.«
   
   
      BILAG IV
      I bilag I til beslutning 2004/211/EF foretages følgende ændringer:
      
                  1)
               
               
                  Følgende række indsættes efter rækken vedrørende Chile (CL):
                  
                              »CN
                           
                           
                              Kina
                           
                           
                              CN-0
                           
                           
                              Hele landet
                           
                           
                               
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                               
                           
                        
                              CN-1
                           
                           
                              Den hestesygdomsfrie zone i Conghua by, kommunen Guangzhou, Guangdong-provinsen, herunder biosikkerhedskorridorerne fra og til lufthavnen i Guangzhou og Hongkong (se nærmere detaljer i skema 3)
                           
                           
                              C
                           
                           
                              X
                           
                           
                              X
                           
                           
                              X
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —«
                           
                           
                               
                           
                        
            
                  2)
               
               
                  Følgende indsættes som skema 3:
                  
                              »Skema 3:
                           
                        
                              CN
                           
                           
                              Kina
                           
                           
                              CN-1
                           
                           
                              Den særlige hestesygdomsfrie zone i Guangdong-provinsen med følgende afgrænsning:
                              
                                          Central zone
                                       
                                       
                                          :
                                       
                                       
                                          rideområde i landsbyen Reshui, lokaliteten Lingkou, Conghua by og det omkringliggende område beliggende i en cirkel med en radius på 5 km, der kontrolleres af vejkontrolposten ved hovedvej 105
                                       
                                    
                                          Overvågningszone
                                       
                                       
                                          :
                                       
                                       
                                          alle administrative opdelinger i Conghua by, der omgiver den centrale zone, og som dækker et område på 2 009 km2
                                          
                                       
                                    
                                          Beskyttelseszone
                                       
                                       
                                          :
                                       
                                       
                                          ydre grænser for følgende tilstødende administrative opdelinger, der omgiver overvågningszonen:
                                          
                                                      —
                                                   
                                                   
                                                      distriktet Baiyun, distriktet Luogang i Conghua by
                                                   
                                                
                                                      —
                                                   
                                                   
                                                      distriktet Huadu i Guangzhou by
                                                   
                                                
                                                      —
                                                   
                                                   
                                                      Zengcheng by
                                                   
                                                
                                                      —
                                                   
                                                   
                                                      de administrative opdelinger i distriktet Qingcheng i Qingyuan by
                                                   
                                                
                                                      —
                                                   
                                                   
                                                      amtet Fogang
                                                   
                                                
                                                      —
                                                   
                                                   
                                                      amtet Xinfeng
                                                   
                                                
                                                      —
                                                   
                                                   
                                                      amtet Longmen
                                                   
                                                
                                    
                                          Biosikkerhedskorridor
                                       
                                       
                                          :
                                       
                                       
                                          
                                                      —
                                                   
                                                   
                                                      fra rideområdet i den centrale zone til Baiyun internationale lufthavn i Guangzhou via hovedvej 105, Jiebei-hovedvejen, lufthavnsmotorvejen, inklusive udelukkelseszonen for dyr af hestefamilien på én km rundt om Baiyun internationale lufthavn i Guangzhou by
                                                   
                                                
                                                      —
                                                   
                                                   
                                                      fra rideområdet i den centrale zone til Huanggang havn, Shenzhen, på grænsen mellem Kina og Hongkong via hovedvej 105, Jiebei-hovedvejen, den nordlige ringmotorvej nr. 2 og Guang-Shen-hovedvejen med en udelukkelseszone for dyr af hestefamilien på begge sider af denne rute, der er mindst én km bred
                                                   
                                                
                                    
                                          Karantæne inden indførsel
                                       
                                       
                                          :
                                       
                                       
                                          karantænefaciliteter, som den kompetente myndighed har udpeget i beskyttelseszonen, med henblik på at forberede dyr af hestefamilien fra andre dele af Kina til indførsel i den hestesygdomsfrie zone.«